section_heading: Klupska karijera
paragraph_text: Povratkom u Ajax, Reiziger je postao standardni igrač u momčadi te je s klubom 1995. osvojio Ligu prvaka. Već sljedeće godine potpisuje za AC Milan u kojem je igrao jako malo zbog ozljede. Zbog toga nakon jedne sezone u milanskom klubu, Reiziger odlazi u Barcelonu gdje je proveo sljedećih sedam godina. U katalonskom divu ga je trenirao sunarodnjak Louis van Gaal te je Reiziger uvijek bio u početnom sastavu. Tijekom svoje karijere u Barceloni, Michael Reiziger je s klubom osvojio dva španjolska prvenstva te po jedan nacionalni kup i Superkup Europe.